
הסכם התקשרות במסגרת מכרז 100/2016 ניהול תיק רפואי ממוחשב
שנערך ונחתם ביום ______ בחודש _______ בשנת 2016

ב י ן

ממשלת ישראל בשם מדינת ישראל, המיוצגת לצורך הסכם זה ע"י המנהל הכללי של משרד הבריאות, או הסמנכ"ל במשרד הבריאות, יחד עם חשב משרד הבריאות או סגנו, המוסמכים לחתום בשמה עפ"י ההרשאות שפורסמו בילקוט הפרסומים 
(להלן: "המזמין" או "משרד הבריאות" או "המשרד")

מצד אחד

ל ב י ן

שם: _______________________   מספר מזהה: (ח.פ./ ת.ז.) __________________
כתובת: __________________________________________________________
באמצעות המוסמך/ים לחתום בשמו ולחייבו בחתימתו/תם _______________________ 
 ________________________________________________________________
(להלן: "הספק")
מצד שני

הואיל:	והמזמין פרסם מכרז פומבי מס' 100/2016 פתרון לניהול תיק רפואי ממוחשב בבתי החולים עבור משרד הבריאות בישראל (להלן: "המכרז"); 
והואיל: 	והספק הגיש הצעתו למכרז ובהחלטת ועדת המכרזים של המזמין נבחרה הצעה זו כהצעה הזוכה באשכול ______________________________________________________; 
והואיל ו: 	הספק מצהיר כי עיין בכל הוראות והנחיות המכרז והגיש את הצעתו כשהיא 
		מבוססת ומותאמת להוראות מסמכי המכרז.
והואיל: 	והספק מצהיר כי הינו בעל כל הזכויות הנדרשות על פי כל דין לביצוע הסכם זה וכי לא קיימת כל מניעה, חוקית ו/או חוזית ו/או כל מניעה אחרת, להתקשרותו עם המזמין לביצוע הסכם זה במלואו;
והואיל:  	והספק מצהיר כי אין במילוי התחייבויותיו כלפי המזמין, כמפורט במסמכי המכרז והסכם זה, משום הפרת זכויות קניינות של אדם ו/או גוף אחר, לרבות הפרה של זכויות יוצרים או פטנט; 
והואיל: 	והספק הצהיר והתחייב בפני המזמין, כי יש לו הידע, היכולת, הניסיון, המומחיות, האמצעים הדרושים וכוח האדם המתאים למתן השירותים המפורטים במכרז ובהסכם זה ברמה מקצועית גבוהה;
והואיל: 	והמזמין מעוניין לקבל את השירותים המפורטים המכרז בהצעת הספק ובהסכם זה מאת הספק והספק מעוניין להעניקם, הכול כמפורט ובכפוף למסמכי המכרז והסכם זה;

לפיכך הוסכם הוצהר והותנה בין הצדדים כדלקמן:

הגדרות
בהסכם זה יהיו למונחים הבאים הפרשנות שלצידם אלא אם כן נאמר אחרת:
המזמין - מדינת ישראל, משרד הבריאות.
האגף – האגף לבריאות דיגיטלית ומחשוב במשרד הבריאות ו/או כל מי שהורשה על ידו לעניין חוזה זה או כל חלק ממנו.
נציג המזמין - נציג מטעם משרד הבריאות כהגדרתו בסעיף 5.1 להסכם זה.
נציג ניהולי – נציג הספק כהגדרתו בסעיף 5.4 להסכם זה.

כללי
1.1 המבוא להסכם זה, לרבות כל ההצהרות הכלולות בו והנספחים המצורפים לו, יחד עם מסמכי המכרז, מהווים חלק בלתי נפרד מן ההסכם ויפורשו ביחד עמו.
1.2 כותרות הסעיפים הינן לצרכי נוחות בלבד ואין להשתמש בהן לצרכי פרשנות הסכם זה.
1.3 הוראות הסכם זה באות להוסיף על הוראות המכרז; אין בהוראות הסכם זה כדי לגרוע מהוראות המכרז ומכל סעד לו זכאי המזמין על פי המכרז ולא ייחשב האמור בהסכם זה כהקלה או כוויתור על הוראה מהוראות המכרז.
1.4 הסכם זה ממצה את כל המוסכם בין הצדדים ועם חתימתו לא תהיה עוד כל נפקות לכל משא ומתן, הצהרה, מצג, התחייבות ו/או הסכמה, זיכרון דברים, טיוטת הסכם וכיו"ב, אשר היו, אם היו, בין בכתב ובין בעל פה, בין במפורש ובין במשתמע, בין הצדדים עובר לחתימת הסכם זה. 
1.5 לא תהא נפקות לכל ארכה, הנחה וויתור אלא אם כן נעשו בכתב ונחתמו על ידי הצדדים להסכם זה.
1.6 להלן תפורט רשימה הנספחים המצורפים להסכם זה:
מסמכי המכרז - נספח 1 
הצעת הספק - נספח 2 
ערבות בנקאית (לביצוע) - נספח ב'1.
אישור על קיום ביטוחים - נספח ב'2.
התחייבות לשמירת סודיות לחתימת עובדי הספק - נספח ב'3.
נוסח הסכם להפקדת קוד מקור – נספח ב'4

מהות השירותים והתחייבויות הספק
1.7 הספק מתחייב לתת את כל השירותים המפורטים במסמכי המכרז ובהסכם זה ביעילות ובמקצועיות, בכפוף ללוחות הזמנים המפורטים בו ובהתאם לסדר תיעדוף המשימות כפי שייקבע על ידי המזמין, ובכלל זה את המפורט להלן: 
אספקת כל הרישיונות הנדרשים להפעלת המוצרים (עבור התקנה בשרתי משרד הבריאות - לא כולל רישיונות לתוכנה בסיסית כגון מערכת הפעלה של חברת Microsoft, מסד נתונים, אנטי וירוס וכד' שירכשו ע"י המזמין).
[bookmark: _GoBack]אספקת רכיבים חלופיים לציוד (במידה ומסופק ציוד במסגרת הפרויקט) באופן שוטף אם וכאשר יהיו זמינים, ותחזוקתם, לרבות רכיבים חדשים שיפותחו בעתיד על ידה ושהם חלק בלתי נפרד מהציוד. 
הנחיית צוותי יישום של המזמין ויכולת תמיכה לטיפול בתקלות, בהיקף תלוי אשכול, בהתאם למאפייניו היחודיים כמפורט במכרז, באחת מן המתכונות הבאות: 
1. 24 שעות ביממה, 7 ימים בשבוע, 365 יום בשנה. 
2. שעות וימי עבודה (ימים א' - ה' בשעות 08:00 ועד 19:00 וימי ו' וערבי חג בשעות 8:00 ועד שעתיים לפני כניסת השבת) ושלא בשעות וימי העבודה ע"ב כוננים מטעם הספק. 
לעניין סעיף זה יובהר כי הצוות המקומי יכול להיות של ספק המוצר ו/או של ספק היישום ובלבד שהדבר לא יהווה פגיעה ביכולת מתן המענה.
שירותים נוספים כמפורט בנספח ה' למכרז – זכות ברירה
השירותים המבוקשים
הספק מתחייב לתת את כל השירותים המפורטים בהצעת המחיר מטעמו, ובכללם: 
טיפול בתקלות.
תמיכה בצוות המקצועי של המזמין, הדרכה טכנית של הכלי, מענה לשאלות טכניות של צוות הפיתוח והיישום של המזמין, ביצוע שדרוגים למערכת לצורך התאמתה לטכנולוגיות עדכניות דרושות.
בדיקות תקינות ותיקונים בעקבות בדיקות קבלה למערכת בעקבות שינויים ושדרוגים.
תחזוקת הממשקים אותם יפתח הספק עבור המזמין.
אספקת ועדכון תיעוד מלא למערכת (איפיון מערכת, אפיון שינוים ותיעוד טכני).
אספקת ועדכון מדריך למשתמש.
ייעוץ למשרד הבריאות בכל נושא הקשור לציוד, מגבלותיו, והשפעותיו על הסביבה.
סיוע למשרד הבריאות בביצוע שינויים בכלי הממשקים, ככל שקיימת השפעה על המערכת.
שירותי ניהול פרוייקט לטובת מערכת זו, בהיקף הנדרש.
ביצוע אינטגרציה למוצרים הכלולים באשכולות האחרים הנדרשים (בין אם מוצעים על ידו ובין אם לאו).
משימות נוספות כפי שיוסכמו בין הצדדים.
תקלות
תקלה מוגדרת כחוסר יכולת של המערכת לבצע את המוגדר באפיון ו/או במדריך למשתמש; על אף האמור לעיל, הספק לא יהא אחראי לתקלה אשר סיבת הווצרותה נובעת באופן בלבדי מ: (א) החומרה עליה מותקנת המערכת, תוכנה של צד ג' שאינה חלק מהמערכת ולא סופקו על ידו, או עקב תקלות רשת; (ב) אירועים שאינם בשליטתה הסבירה של הספק, כגון כוח עליון או התערבות צד ג'; או (ג) רשלנות רבתי או מעשה מכוון בזדון של משתמש קצה. 
בתקלות משביתות: הספק מתחייב להתחיל ולטפל בתקלה ביום העבודה שהוא יום קבלת הקריאה ויעסוק בטיפול בתקלה ללא הפסקה עד לתיקון התקלה, למעט באשכולות בהן קיימת מתכונת תחזוקה של 24/7 בה מתחייב הספק להתחיל ולטפל בתקלה באופן מיידי ויעסוק בטיפול בתקלה ללא הפסקה עד לתיקונה.
בתקלות שאינן משביתות: הספק מתחייב להתחיל ולטפל בתקלה תוך בתוך 1 ימי עבודה מעת קבלת הקריאה ויעסוק בטיפול בתקלה ללא הפסקה בימי עבודה עד לתיקון התקלה.
תמיכה שוטפת 
הספק מתחייב להעמיד לרשות המזמין ונציגיו שרותי תמיכה שיהיו זמינים לקבלת קריאות שירות 24 שעות ביממה, 7 ימים בשבוע, 365 יום בשנה, למעט למוצרים באשכולות אונקולוגיה (3), ו-VTD (4), בהן תדרש זמינות לקבלת קריאות שירות בשעות העבודה (ימים א' - ה' בשעות 08:00 ועד 19:00 וימי ו' וערבי חג בשעות 8:00 ועד שעתיים לפני כניסת השבת) ושלא בשעות העבודה ע"ב כוננים מטעם הספק.
במידה והטיפול בתקלה עשוי להיות ארוך יותר מ-5 ימי עבודה ידווח על כך הספק לנציג המזמין, כולל צפי לפתרון הבעיה ויקבל אישור על כך בכתב. 
התחזוקה תבוצע באמצעות טלפון ו/או התחברות מרחוק, ככל שניתן, ובכפוף לנהלי אבטחת מידע של משרד הבריאות. במידת הצורך יגיעו נציגי הספק לאתר הלקוח לטיפול בתקלה.
תיעוד ודיווח
הספק ינהל יומן ממוחשב מסודר על תקלות וקריאות השרות. כל תקלה וקריאה יזוהו בצורה ברורה וחד משמעית אשר יאפשרו מעקב אחר הטפול בתקלה או בקריאה, עד לתיקונה, או סיום הטפול.
הספק יעדכן את נציג המזמין בכל שינוי שבוצע במערכת, ויעדכן את מסמכי התיעוד בהתאם. 
הספק יעביר אחת לחודש דו"ח לידי נציג המזמין אשר יכלול:
1. פרוט הטיפול בכל תקלה או קריאה שנסגרו מאז הדו"ח האחרון.
2. פרוט התקלות הפתוחות. 
3. התפלגות התקלות לפי אורך זמן הטפול.
4. פירוט השירותים שניתנו במהלך החודש. 
1.8 הצהרות והתחייבויות נוספות של הספק
הספק מצהיר בזאת כי יש בידיו היכולת והאמצעים הדרושים לצורך קיום ההתקשרות נשוא הסכם זה, לרבות האמצעים הכספיים, וכי הינו בעל ידע מקצועי ומומחיות בתחום השירותים נשוא ההתקשרות, המאפשרים לו ביצוע השירותים בעצמו ובאמצעות עובדים המועסקים במשרדו ואשר תחום מומחיותם הינו בתחום השירותים נשוא ההתקשרות. 
הספק מצהיר כי הוא חתם על הסכם זה לאחר שבחן היטב את המפרט והבינו וקיבל מנציגי המזמין את כל ההסברים וההנחיות הנחוצים לו לגיבוש הצעתו והתחייבויותיו על פיו ועל פי הסכם זה ולא תהא לו כל טענה כלפי המזמין בקשר עם אי גילוי מספיק או גילוי חסר, טעות או פגם בקשר לנתונים או לעובדות הקשורים לאספקת השירותים נשוא ההתקשרות.
הספק מצהיר ומתחייב בזאת כי הוא מחזיק בכל המסמכים והאישורים הנדרשים כשהם תקפים, בהתאם להוראות כל דין ובהתאם להוראות סעיף 27 לחוק החוזים, (חלק כללי), התשל"ג – 1973 וכן בכל ההיתרים והרשיונות, הנדרשים לשם התאגדותו או ביצוע התחייבויותיו לפי הסכם זה, לרבות המסמכים והאישורים התקפים מאת הרשויות המוסמכות. הספק מתחייב להחזיק מסמכים תקפים כאמור לעיל במהלך כל תקופת ההסכם ולהציג את המסמכים למזמין בכל עת שידרוש. 
הספק מצהיר ומתחייב כי ביצוע התחייבויותיו על פי הסכם זה זה אינה פוגעת בזכויות צד ג' כלשהו, לרבות אך לא רק, בכל הקשור לזכויות בקניין רוחני של צד ג' כלשהו.
הספק מתחייב להודיע למזמין מיד על כל שינוי שיחול בתוקף הצהרותיו שניתנו במסגרת המכרז והסכם זה, לרבות על כל צו שניתן כנגדו שיש בו כדי לאסור או להגביל את יכולתו לספק את השירותים נשוא המכרז והסכם זה, על נספחיהם.
הספק מתחייב להודיע למזמין בעל-פה ובכתב, לכל המאוחר בתוך 48 שעות, על כל שינוי במעמדו החוקי או על כל מקרה ממנו עולה כי לא יהיה באפשרותו לספק את השירותים נשוא ההתקשרות, בכוח או בפועל, או על כל אפשרות מסתברת כי לא יוכל לעמוד בהתחייבויותיו על פי המכרז והסכם זה, כולן או מקצתן, מכל סיבה שהיא, או על כל עניין אחר שיש בו כדי להשפיע על אספקת השירותים המבוקשים.
הספק מתחייב בזאת לבצע את השירותים לשביעות רצונו המלא של המזמין, במומחיות ובמקצועיות הדרושים ועל פי סטנדרטים מקצועיים גבוהים, תוך שיתוף פעולה עם המזמין בכל הקשור למילוי התחייבויותיו על פי הוראות המכרז והסכם זה ויעמוד לרשות המזמין באופן שוטף וברמת זמינות גבוהה, וזאת בהתאם לצרכי המזמין, ככל שיידרש, מאת המזמין או מי מטעמו. 
הספק מצהיר כי הבין את צרכי המזמין ודרישותיו כמפורט במסגרת מסמכי המכרז ומתחייב לעשות את כל הדרוש לביצוע השירותים, תוך הקדשת מרצו, ניסיונו וכושר עבודתו לשם כך, ולעשות את מיטב מאמציו ולהפעיל את מלוא כישוריו לקידום הנושאים שבטיפולו, עד למילוי מלא של כל התחייבויותיו על פי הסכם זה.
הספק מתחייב להעסיק עובדים מנוסים, אחראיים ומקצועיים במספר ובהיקפי הזמן הדרושים לביצוע השירותים ברמה מקצועית גבוהה ובלוח הזמנים שייקבע; העובדים שיועסקו על- ידיהספק הינם עובדים שתחום מומחיותם תואם את אופי השירותים הכלולים בהסכם זה. 
מובהר כי נכונות הצהרות הספק המפורטות בהסכם בכלל ובסעיף זה בפרט, על כל חלקיו, היא תנאי מהותי בהסכם. אי נכונות הצהרות אלה או חלקן, בין בעת חתימת הסכם זה ובין בכל מועד שלאחר מכן ייחשב כהפרה יסודית של הסכם זה מצד הספק, על כל המשתמע מכך.
סעיף זה הינו תנאי יסודי בהסכם.

תקופת ההתקשרות
1.9 התקשרות הצדדים מתוקף הסכם זה הינה לתקופה בת 10 (עשר) שנים, אשר תחל במועד חתימת ההסכם על ידי המזמין ותסתיים בתום 10 (עשר) שנים ממועד זה. (להלן: "תקופת ההתקשרות").
1.10 בכפוף לקבלת כל האישורים הנדרשים על פי כל דין, רשאי המזמין להאריך את תקופת ההתקשרות ל-5 תקופות נוספות, כאשר אורכה של כל תקופה לא יעלה על שנתיים כל פעם, ובלבד שיודיע המזמין על כך בכתב בחתימתם של המורשים להתחייב מטעמו ובכפוף לצרכי המזמין ומגבלות התקציב (להלן: "זכות הברירה"). סך כל תקופות ההתקשרות במצטבר, כולל תקופת זכות הברירה, לא יעלה על 20 (עשרים) שנה. בתקופות מימוש זכות הברירה יחולו כל הוראותיו של הסכם זה בשינויים המחויבים. 
1.11 יודגש כי הארכת ההתקשרות במסגרת זכות הברירה כאמור בסעיף 4.2 לעיל, תהא על פי שיקול דעתו הבלעדי של המזמין ולספק לא תהיינה זכויות כלשהן מקום בו יחליט המזמין, מכל סיבה שהיא, שלא להאריך ההתקשרות. 
1.12 על אף האמור בסעיף 4.1 לעיל, המזמין יהא רשאי באופן חד-צדדי, על פי שיקול דעתו הבלעדי ומכל סיבה שהיא, להפסיק את ההתקשרות בכל עת, לרבות במהלך תקופות זכות הברירה, וזאת תוך מתן הודעה מוקדמת לספק בכתב 60 יום מראש, מבלי שיצטרך לתת נימוקים לכך וזאת מבלי שתהיה לספק כל טענה ו/או דרישה כלפי המזמין.
1.13  מבלי לפגוע בכלליות האמור לעיל, המזמין יהא רשאי להפסיק את ההתקשרות עם הספק, ללא צורך במתן הודעה מוקדמת, בכל אחד מהמקרים הבאים: 
· לאחר שלב האפיון וככל שימצא הספק כי המערכת אינה תואמת את ציפיותיו וצרכיו; 
· במקרה שהספק הפר את ההסכם הפרה יסודית; 
· במקרה שימונה לספק מפרק סופי או זמני.
1.14 עם תום תוקפו של הסכם זה ו/או עם סיומו מסיבה כלשהי, לא יהיה הספק זכאי לפיצוי, שיפוי, או תשלום אחר כלשהו בקשר עם כל עניין הקשור ו/או הנובע מהסכם זה ו /או מהפסקתו, וכן לא יהיה הספק זכאי לקבל תשלום כלשהו בגין מוניטין ו/או בגין פעולה שעשה או כספים שהוציא בקשר עם הסכם זה ו/או הנובע ממנו ולא יהיו לספק כל טענות ו/או תביעות ו/או דרישות תשלום בקשר עם ביטול ההתקשרות כאמור, למעט בגין שירותים שסופקו על ידו בפועל, עוד בטרם סיום ההתקשרות, לרבות בגין שירותים שביצע בתקופת ההודעה כמפורט בסעיף 4.4 דלעיל.
1.15 במידה ויוחלט על הפסקת עבודתו של הספק מכל סיבה שהיא, בין בשל סיום החוזה ובין בשל הפסקתו, מתחייב הספק לסיים את אספקת העבודות/שירותים אליהם הוא מחויב בגין הזמנות שחלו בתקופת ההתקשרות. כמו כן מתחייב הספק במידה והמזמין ידרוש כן, להעביר, בתוך 7 ימי עסקים ממועד הדרישה, כל החומרים עליהם עבד הספק וטרם סיים את עבודתו בהם למזמין ו/או לכל אדם אחר כפי שיורה לו המזמין. הספק יעמיד לרשות המזמין סיוע, ככל שידרש, כדי שיוכל לעשות שימוש במערכת באופן עצמאי לרבות תוך ביצוע חפיפה והדרכה מסודרת לכל גורם אחר כפי שיורה לו המזמין וזאת עד למועד הפסקת ההתקשרות בין המזמין והספק. 
1.16 במידה והופסקה עבודת הספק קודם למועד הקבוע לסיום תקופת ההתקשרות, השלמת ו/או סיום הפעילויות בהן התחיל הספק תקבע בהחלטת המזמין בהתאם לשיקול דעתו הבלעדי.
1.17 הספק מתחייב לפעול ולנקוט בכל האמצעים שברשותו על מנת לצמצם את הנזק כתוצאה מסיום ההתקשרות לפי סעיף זה; מוסכם, כי מחלוקת כספית ו/או אחרת בין הספק לבין המזמין, אם תתעורר כזו, לא תהווה עילה לעיכוב בהעברת הטיפול בשירותים לספק אחר ו/או לידי המזמין, והספק מתחייב לעשות את מירב המאמצים על מנת שהעברת הטיפול כאמור תתבצע ביעילות ובמהירות האפשרית.
1.18 לספק לא תהיה זכות עיכבון על חומר הקשור לשירותים ו/או למזמין, לרבות אך לא רק, כל תוצרי השירותים, כל מסמך הקשור לשירותים, דוחות שהוכנו עבור המזמין, הן במידה והתקבל מאת המזמין והן אם התקבל מאת צד ג'.
1.19 בנוסף לאמור לעיל, בכל מקרה של פיגור או אי-ביצוע כנדרש של משימה, אשר נגרמו בשל מעשה או מחדל של הספק, עובדיו או מי מטעמו, לרבות אי עמידה בלוחות זמנים, במסגרת הסכם זה, יהיה המזמין רשאי, אך לא חייב, להפחית מהתשלום המגיע לספק בגין אותה משימה, בהתאם למפורט בסעיפי הקנסות הקבועים במכרז ובהסכם זה, וזאת מבלי לגרוע מכל סעד אחר העומד למזמין על-פי הסכם זה או כל דין אחר.
1.20 למען הסר ספק, הארכה, ו/או הפסקת ההסכם במסגרת סעיף זה מתייחסת לכלל ההסכם או לחלקו.
סעיף זה הינו תנאי יסודי בהסכם.

נציגים 
1.21 נציג המזמין לצורך ביצוע הסכם זה יהא מי שיוסמך על ידו בכתב (להלן: "נציג המזמין") כאשר הודעה בגין זהות הנציג תשלח לספק לכל המאוחר בתוך 7 ימי עסקים ממועד חתימת נציגי המזמין על ההסכם. המזמין רשאי להחליף את נציגו ו/או נציגיו בכל עת על ידי מתן הודעה בכתב לספק.
1.22 הספק מתחייב להישמע להוראות ולהנחיות נציג המזמין כפי שינתנו מעת לעת, הכוללות בין השאר, חובת דיווח חודשית בהתאם למתכונת השירות (דיווח שעות, תפוקות וכיו"ב) על מכלול פעולותיו ותוצאותיהן, וכן כל דיווח אחר כפי שיידרש מפעם לפעם על ידי המזמין.
1.23 בכל הקשור לביצוע שירותיו המקצועיים יהיה הספק בקשר עם האחראי מהאגף לבריאות דיגיטלית ומחשוב במשרד הבריאות, שגם יפקח על עבודות הספק. האחראי יהא רשאי מעת לעת לדרוש מהספק ביצוע מטלות נוספות שאינן מוגדרות בסעיפי המכרז אולם הן נכללות בתחום הרחב של דרישות המכרז וכישורי ספק השירות.
1.24 לא יאוחר מ-7 ימי עסקים ממועד כניסתו של ההסכם לתוקף יעדכן הספק בכתב את המזמין בדבר זהות הנציג הניהולי המוסמך על ידו לצורך קיום ההתקשרות נשוא ההסכם. נציג הספק מחייב אישור המזמין.
1.25 החלפת הנציג הניהולי מותנית באישור מוקדם של המזמין, בכתב. במקרה של התפטרות הנציג הניהולי מתפקידו אצל הספק, או במקרה של התקיימות נסיבות אשר בעטיין ניתן לשלול מהנציג הניהולי פיצויי פיטורין והוא פוטר מהעסקתו אצל הספק, יעמיד הספק נציג ניהולי חלופי בעל כישורים וניסיון מתאימים בתוך 7 ימי עסקים, אשר יהא מקובל על המזמין ויאושר בכתב.
1.26 מבלי לגרוע מהאמור בסעיפים לעיל המזמין יהא רשאי בכל עת לדרוש מן הספק להחליף את נציגו הניהולי וכן כל אחד אחר מחברי הצוות המספק את השירותים למזמין, ללא פיצוי כלשהו, והספק מתחייב לעשות כן בתוך 7 ימי עסקים.

2. העדר בלעדיות
לספק לא תהיה בלעדיות, בקבלת עבודות מהמזמין והמזמין יוכל לקבל שירותים מן הסוג נשוא חוזה זה, ומכל סוג אחר, מכל גורם אחר כלשהו, וכן רשאי המזמין שלא לבקש מהספק או מכל גורם אחר כלשהו שירותים כלל, ולבצע שירותים אלו בעצמו, הכל לפי שיקול דעתו המוחלט של המזמין.

3. תקופת אחריות
3.1 הספק יהיה אחראי לאופן אספקת השירותים ואיכותם; האחריות הינה בין היתר לביצוע מקיף ומלא של השירותים לרבות, במהלך תקופה בת 12 חודשים אשר תחל עם קבלת אישור מסירה סופי לכל אתר ותמשך לכל תקופת ההסכם בכל אתר בנפרד (להלן:"תקופת האחריות").
3.2 במקרה של רישיון או תעודה הנדרשים במסגרת מכרז זה אשר תוקפם פקע, באחריות הספק להודיע על כך באופן מיידי למזמין; באחריות הספק לוודא את חידושם. 

4. בעלות וזכויות יוצרים
4.1 מוסכם על הצדדים כי הבעלות לעניין שימוש מסחרי על המערכת הבסיסית כ"מוצר מדף", הינה בבעלות יצרן התוכנה , כאשר למזמין תנתן רישיון שימוש בלתי מוגבל, ללא מגבלת זמן, לשימושו של המזמין, מבלי שיחולו על המזמין תנאי רישיון נוספים או אחרים זולת אלו המפורטים במסגרת הסכם זה במפורש. 
4.2 מוסכם בזאת כי הנתונים, התוכניות, נספחים, טיוטות, תרשימים, תוכנות וכל חומר אחר שהכין הספק לשם ביצוע חיוביו על פי חוזה זה או כתוצאה ממנו (להלן: "התוצרים"), יהיו שייכים בלעדית למדינה והיא תהיה רשאית לעשות בהן כל שימוש, לרבות שימוש מסחרי, לפי שיקול דעתה הבלעדי. זאת למעט רישיונות של צד שלישי (כדוגמת רישיונות למוצר של חברת צד ג') אשר שייכים לצד השלישי.
4.3 מוסכם על הצדדים כי מוצר המדף נשוא הסכם זה הינו בבעלות הספק, פיתוחים שיבוצעו במערכת כמודולים נפרדים ומובחנים עבור משרד הבריאות במסגרת מימוש התקשרות זו, הינם קניינו הבלעדי של משרד הבריאות. הספק מתחייב להעברה מלאה של הבעלות על פיתוחים אלה כולל זכויות שימוש בכל הרכיבים הנלווים, כולל תיעוד מלא ותוכניות מקור, בצורה ובזמן שהמזמין ידרוש וכולל רישיונות לסביבת פיתוח ובדיקות.
4.4 למען הסר ספק מוצהר בזה, כי בכפוף לתשלום התמורה המגיעה לספק, כל התוצרים ו/או כל תוצר עבודה אחר שיכין הספק במסגרת חוזה זה הן רכוש משרד הבריאות והספק חייב להעבירם לרשות המזמין על פי דרישת האגף, מבלי שיהיה זכאי לכל תשלום נוסף. 
4.5 למען הסר כל ספק מובהר כי מלוא זכויות הקניין הרוחני בפיתוחים במערכות משרד הבריאות המוסבות, בנתוני מערכות משרד הבריאות המוסבות ובנתונים החדשים שהינם תוצר של תהליכי ההסבה, הנם ויהיו בכל עת בבעלותו המלאה והבלעדית של משרד הבריאות, ולמציע ו/או למי מטעמו לא תהא כל זכות בהם והוא לא יהא רשאי להעבירו או לגלות פרט כלשהו אודותיו לצד שלישי. 
4.6 הספק מתחייב למסור למזמין בסיום ההתקשרות, או במהלכה – בכפוף לדרישת המזמין, את כל התוצרים והפיתוחים וכל חומר אחר שיוכן על ידו במסגרת ביצוע ההסכם.
4.7 למזמין שמורה הזכות, על פי שיקול דעתו הבלעדי, לקחת אחריות על תחזוקת המערכת ולהמשיך ולבצע בה פיתוחים, התאמות, יישום וכיו"ב באמצעות עובדי המזמין או נותני שירותים המועסקים על-ידי ספקים אחרים. במקרה זה, האחריות המלאה על תחזוקת המערכת תחול על המזמין.
4.8 למען הסר ספק יובהר כי במידה ונוכח נסיבות שלא היו ידועות בחתימת הסכם ההתקשרות ו/או לא נלקחו בחשבון תבנה מערכת חדשה השונה ממוצר המדף הראשוני כל זכויות הבעלות והקניין הרוחני במערכת החדשה תהא בבעלותו המוחלטת של משרד הבריאות ולמציע ו/או למי מטעמו לא תהא כל זכות בהם והוא לא יהא רשאי להעבירו או לגלות פרט כלשהו אודותיו לצד שלישי.
4.9 על המציע לספק התחייבות חתומה להפקדה של קוד מקור של המוצר עבור המזמין בנוסח אשר צורף כנספח א'6 למסמכי המכרז. ההפקדה לא תכלול קוד מקור של מוצר צד ג' שבו קיים למזמין רישיון מול היצרן שאינו תלוי בספק. קבצי קוד המקור יופקדו בידי נאמן על פי בחירת המזמין ויועבר לידיו במקרים שיפורטו בהסכם הנאמנות, אשר ייחתם בין הצדדים לנאמן, בנוסח המצורף כנספח ב'4 להסכם זה. הפקדת קוד מקור תבוצע בהתאם לקבוע בהסכם הנאמנות ולכל הפחות עם התקנת המערכת ולאחר התקנה של כל גרסה חדשה, כל זאת, במטרה לאפשר למזמין להמשיך ולתפעל את המערכת המוצעת.
4.10 בנוסף למקרים המפורטים לעיל, המזמין יהיה רשאי לקבל את קוד המקור מהנאמן במקרה שבו הציג בפני הנאמן תצהיר מאומת כדין לפיו הספק: (1) הפסיק את התמיכה במערכת למשך תקופה העולה על 30 יום (2) הפסיק את פעילותו בישראל למשך תקופה העולה על 30 יום. העתק התצהיר כאמור יועבר לידי הספק. 
4.11 הספק מצהיר כי לא הפר או יפר כל זכות יוצרים ו/או פטנט ו/או סוד מסחרי כלשהו של צד ג' במהלך ביצוע מחויבויותיו על פי הסכם זה. הספק מתחייב להתגונן ו/או להסדיר באופן מידי כל דרישה, תביעה, טענה ו/או הליך אחר שיופנה כנגד המזמין, עובדיו, מנהליו, וכל מי מטעמם (להלן ביחד "נציגי המזמין") בגין הפרה (או הפרה נטענת) של זכויות קניין רוחני בקשר עם השירותים ו/או כל חלק מהם, על חשבונו של הספק, והספק יישא לבדו בכל ההוצאות, העלויות והתשלומים הכרוכים בכך. 
4.12 הספק מתחייב לפצות ולשפות את נציגי המזמין, כהגדרתם בסעיף 8.11 לעיל, כנגד כל הוצאה, חבות, עלות ו/או נזק שיגרם למי מהם (לרבות הוצאות שכ"ט עו"ד) בקשר לעילה ו/או עקב טענה כי השירותים ו/או כל חלק מהם מפרים זכויות קניין רוחני. המשרד יודיע לספק בסמוך לאחר שנודע לו על התביעה, יאפשר לספק להתגונן בפניה, בשיתוף עם המזמין ובהיוועצות עימו (ובלבד על הספק תחול החובה לניהול ההגנה תוך התחייבות שלא לטעון טענות הסותרות את התחייבויותיו ו/או הצהרותיו בהסכם זה ו/או אשר מהוות הודאה בשם המזמין). הספק לא יגיע להסדר פשרה ללא הסכמת המזמין מראש ובכתב.
4.13 מבלי לגרוע מהתחייבות הספק בסעיפים 8.11 ו-8.12 לעיל, בכל מקרה שיינתן צו מניעה זמני או קבוע כנגד נציגי המזמין או מי מהם, אשר יאסור שימוש בשירותים ו/או כל חלק מהם, מחמת טענה של הפרת זכות קניין רוחני, או אם לדעת המזמין יש חשש שיינתן צו כאמור, הספק יהיה מחויב להשיג, על חשבונו, בהקדם האפשרי, ובכל מקרה בתוך מועד שלא יאוחר מ-21 ימים ממועד מתן הצו כאמור, עבור המזמין, רשות להמשיך בשימוש ברכיב המפר או להחליף או לכתוב מחדש את שורות הקוד, או לשנות את הרכיב המפר ברכיב שווה ערך בביצועיו באופן שההפרה הנטענת תסולק, ותוך שהוא מבטיח פגיעה מינימלית בעבודתם של המזמין ונציגיו. היה ובתום תקופת 21 ימים כאמור לא הצליח הספק לסלק את ההפרה הנטענת ולבטל את צו המניעה, יהא זכאי המזמין להתפשר עם הצד השלישי ולפעול בהתאם לשיקול דעתו על מנת לבטל את צו המניעה והספק ישפה את נציגי המזמין כנגד כל הוצאה ונזק שיגרמו להם עקב כך, לרבות בגין הסכום ששולם בגין הרכיב המפר ובגין רכיבים נוספים בהם נציגי המזמין אינם יכולים לעשות שימוש סביר ללא שימוש ברכיב המפר.
4.14 יובהר ויודגש כי הוראות סעיף זה, שעניינן בעלות וזכויות היוצרים של המזמין, יחולו ללא מגבלת זמן, גם לאחר סיום או ביטול הסכם זה.
מוסכם על הצדדים, כי סעיף זה הינו תנאי יסודי בחוזה.

שיתוף פעולה עם ספקים נוספים ועם צוות המשרד
4.15 הספק מודע לכך שבמשרד הבריאות פועלים ספקים רבים, אשר חלקם עלולים להיות מתחרים של הספק, והוא מתחייב לעשות כמיטב יכולתו לשתף פעולה עימם למען הצלחת המשימות.
4.16 הספק נותן בזאת את הסכמתו לכך שהאפיון שבוצע על ידו יועבר לספק אחר לקבלת חוות דעת מקצועית, על פי שיקול דעתו של המזמין.
4.17 הספק יעביר, על פי בקשת המזמין, הכשרה וחפיפה על תוצרי עבודתו, לכל גורם שיבחר המזמין, בין אם לעובד משרד הבריאות ובין אם לנותן שירותים המועסק על ידי ספק חיצוני אחר כלשהו.
4.18 הספק יעשה כמיטב יכולתו לסייע באיתור ואבחון תקלה במערכת גם במצב בו לא ידוע באופן וודאי מה מקור התקלה והאם מקורה ברכיב אשר באחריות הספק.

ערבות 
4.19 לשם הבטחת ביצוע התחייבויותיו במסגרת הסכם זה, וכתנאי לחתימתו, מתחייב הספק להמציא למזמין ערבות בנקאית אוטונומית בלתי תלויה ובלתי מותנית בשיעור של 5% מעלות המערכת (כלל העלות הנדרשת למשך תקופת פריסת המערכת במלואה- לרבות רישוי, פיתוח השלמות, פרוייקט ההקמה והפריסה, תחזוקה לשנים הראשונות כולל מע"מ), בהתאם לנוסח כמפורט בנספח ב'1 להסכם זה.
4.20 מובהר כי אספקת הערבות הבנקאית הנ"ל מהווה תנאי מוקדם לאספקת שירותים למזמין. לא הפקיד הספק ערבות ביצוע כנדרש ובמועד, ו/או לא מילא תנאי אחר מהדרישות הנ"ל, יחשב הדבר כאי מלוי התחייבויותיו לפי מכרז זה. 
4.21 הערבות תהא צמודה למדד המחירים לצרכן המתפרסם על-ידי הלשכה המרכזית לסטטיסטיקה. "מדד הבסיס" ו- "יום הבסיס" משמעותו – מועד הגשת ההצעות למכרז.
4.22 הערבות הבנקאית תהיה בתוקף לכל תקופת אספקת השירותים על ידי הספק למזמין ועד לפחות 60 ימים לאחר סיומה.
עלויות הוצאת הערבות יחולו על הספק בלבד.
4.23 במועד סיום הפריסה בכל בתי החולים שהוגדרו בתכולת הפרוייקט, ערבות הביצוע תוחזר לספק, ותחתיה ימציא הספק ערבות בגובה 5% מעלות המערכת בגין התחזוקה השנתית, למשך חמש שנים. 
4.24 במידה והמזמין יאריך את תקופת אספקת השירותים הנ"ל, תוארך הערבות בהתאם והספק מתחייב לשם הבטחת התחייבויותיו לפי ההסכם המוארך, למסור למזמין לא פחות מאשר 14 יום לפני תחילת התקופה המוארכת של ההסכם, ערבות בנקאית אוטונומית, בנוסח הערבות המקורית, צמודה למדד המחירים לצרכן, כפי שהוא ידוע במועד חידוש הארכת ההסכם, ערבות זו תהיה בתוקף עד 45 יום לאחר גמר תקופת אספקת השירותים המוארכת.
4.25 היה והספק לא ידאג להארכת תוקף הערבות לפחות 14 (ארבעה-עשר) ימים לפני מועד פקיעת הערבות או במועד אחר שייקבע, יהיה המזמין רשאי לחלט את הערבות באופן מיידי, ללא מתן התראה מוקדמת, גם אם הספק מילא אחר יתר כל חיוביו, וזאת מבלי לגרוע ממחויבות הספק לספק ערבות חלופית.
4.26 בכל מקרה בו לא עמד הספק בהתחייבויותיו ו/או לא קיים הצהרותיו לפי ההסכם או על פי דין ו/או שהמזמין הוציא סכומים החלים על הספק בהתאם להסכם או על פי הדין ו/או עקב פגמים בטיב, יהא המזמין זכאי לממש את הערבות כולה או מקצתה, כפיצוי מוסכם ללא צורך בהוכחת נזק, בכפוף למתן התראה בכתב לספק 7 יום מראש ומתן הזדמנות לתיקון אי-מילוי ההתחייבות במהלך אותם 7 ימי התראה.
4.27 למען הסר כל ספק, מובהר כי אין בגובה הערבות לשמש הגבלה או תקרה להתחייבויותיו או אחריותו של הספק לפי הסכם זה וחילוט הערבות, כולה או מקצתה, אין בו כדי לגרוע מזכותו של המזמין לתבוע מאת הספק בכל דרך אחרת תשלום נזקים שהוא חב בכיסויים לפי הסכם זה ו/או להשתמש בסעדים אחרים הנתונים לו לפי כל דין וההסכם, לרבות אך לא רק – השתת קנסות, ו/או כדי לגרוע מכל סמכות ו/או זכות ו/או סעד הקיימים למזמין על פי ההסכם ובכלל זה סמכותו לבטל את ההסכם.
 
התמורה
4.28 תמורת ביצוע השירותים, לשביעות רצונו המלאה של המזמין, ישלם המזמין לספק את התמורה המפורטת בהצעת המחיר שהגיש הספק במכרז, בכפוף לאישורה  על ידי המזמין. 
4.29 מוסכם כי התשלום יתבסס על המחירים שהציע הספק בהצעתו, בהתאם לשלבי המימוש וכנגד חשבונית. הספק מתחייב להגיש חשבוניות לכל שלב ורק לאחר אישור ממנהל הפרויקט כי רכיב המערכת שסופק עמד במבחני קבלה של המזמין.
4.30 יובהר כי הסכם זה אינו מחייב את המזמין לתשלום תמורה כלשהי, וההתחייבות היחידה תהא על פי הזמנות מאושרות ממערכת "מרכבה" כפי שיונפקו מעת לעת על ידי המזמין.
4.31 לא ישולמו כל תשלומים בגין הוצאות שלא הוגדרו בהזמנת העבודה, לרבות הוצאות משרדיות ותשלום שכר, הוצאות הכנה והתארגנות לביצוע השירותים ובכלל זה עלויות ציוד והדפסה וכל הוצאה אחרת ישירה ועקיפה הנובעת ממתן השירותים לרבות רווח הספק.
4.32 כל המחירים יהיו נקובים בשקלים חדשים. ההצמדה תחול לאחר 18 חודשים ממועד חתימת הסכם זה (תאריך הבסיס) ותבוצע באופן הבא: 90% יוצמד למדד שכר ממוצע לעובדי תקשורת ומידע ו-10% יוצמדו למדד המחירים לצרכן למדד העדכני כפי שיהיה קבוע במועד זה, כמפורט בסעיף 5.1.4 למכרז. למען הסר ספק יובהר כי על רישוי תוכנה לא תחול הצמדה. 
4.33 על כל הסכומים יתווסף מע"מ כחוק.
4.34 במידה וייכלל בפרויקט ציוד, לאחר תקופה של שלוש שנים ובהתאם למחירי היצרן יוכל המזמין לדרוש הזמנת ציוד חדיש יותר מהקיים ובתנאי שהציוד יהיה במחירים נמוכים יותר או זהים לאלו שהוצעו במכרז.
4.35 הצדדים מצהירים ומאשרים בזה כי הסכם זה על נספחיו ממצה את כל התשלומים ו/או טובות ההנאה ו/או התנאים האחרים מכל מין וסוג להם זכאי הספק מהמזמין, והספק לא יהיה זכאי ולא ידרוש כל תשלום ו/או טובת הנאה מהמזמין אלא אם פורטו מפורשות בהסכם זה או אם סוכם בכתב כי הספק זכאי להם.
4.36 מוסכם כי לא יהיה בקיום מחלוקת כספית, ולעניין קיום הסכם זה – גם מחלוקת שאינה כספית, בין המזמין לבין הספק ו/או בדיונים להכרעה בה ו/או בכל חילוקי דעות בין הצדדים ו/או בטענות, ככל שיהיו, לספק ו/או תביעות מכל סוג שהוא של הספק כלפי המזמין, כדי להוות עילה לספק להפסיק ו/או לצמצם ו/או לעכב ו/או להשהות, בכל דרך שהיא, את הוראותיו של הסכם זה וקיום חיוביו על פיו, והספק מתחייב להמשיך לקיים הסכם זה וחיוביו על פיו כסדרם בכל עת בתקופת הסכם זה. בנוסף, מוותר בזאת הספק במפורש על הזכות, ככל שקיימת לו, להגיש צווי מניעה (בין זמניים ובין קבועים) ו/או לנקוט בכל פעולה שתוצאתה תהיה הפסקה ו/או צמצום ו/או השהיה, בכל דרך שהיא, של ביצוע הסכם זה, והסעד הבלעדי והיחיד של הספק כלפי המזמין (אם וככל שיהיה זכאי לו) יהיה סעד כספי בלבד.
  
אופן ביצוע התשלום
4.37 הספק יגיש חשבונית בצרוף אישור כתוב  ממנהל הפרויקט מטעם הספק לסיום ואישור אבן הדרך או לחילופין אישור לביצוע השינוי או שעות העבודה.
4.38 בעבור שירות הניתן לפי שעות יצורף דיווח שעות שמי מפורט ואישור מנהל הפרויקט מטעם המזמין לביצוע.
4.39 ביצוע התשלומים יהיה לפי כללי התשלום המקובלים בממשלה ובהתאם להוראת תכ"מ 1.4.3: מועדי תשלום; לעניין סעיף זה יובהר כי ככל שתוחלף ו/או תעודכן הוראה זו יחולו הכללים העדכניים של הנחיות החשב הכללי שעניינם מועדי תשלום.
4.40 איחור בהגשת החשבון או חשבונית כאמור לעיל או איחור בהשלמת ביצוע משימה או שלב שנקבע בהוראה לביצועה שנגרם בגינו של הספק, לא יזכה את הספק בהצמדה בכל הנוגע לתקופת האיחור.

היחסים בין הצדדים
 למען הסר ספק מוסכם בין הצדדים כי:
4.41 היחסים בין המזמין לספק, עובדיו ומי מטעמו בביצוע הסכם זה הינם יחסי מזמין - ספק עצמאי.
4.42 לספק ולכל המועסקים על ידו בביצוע הסכם זה, לא יהיו זכויות של עובד מדינה או עובד המועסק על ידי משרד הבריאות, והם לא יהיו זכאים לכל תשלום, פיצוי או הטבה אחרת בקשר עם ביצוע הסכם זה או סיומו. 
4.43 אין לראות בכל זכות הניתנת עפ"י הסכם זה למזמין או למי מטעמו, לפקח, להדריך או להורות לקבלן, או לכל אחד מהמועסקים על-ידו, ו/או להתערב בכל צורה ואופן לגבי השירותים, אלא אמצעי בלבד להבטחת ביצוע הוראות הסכם זה, השגת מטרותיו במלואן, והבטחת אופן ביצוע השירותים ע"י הספק.
4.44 על הספק בלבד יחולו המיסים ותשלומי החובה האחרים שמעביד חייב לשלמם ביחס לעובדיו ובהתאם לדין ולנוהג, לרבות תשלומים לביטוח לאומי, מס מקביל ויתר הזכויות הסוציאליות, והספק בלבד יהא אחראי לכל תביעה של עובד ומעובדיו הנובעת מיחסי העבודה שבניהם.
4.45 אם חרף כוונתם הברורה של הצדדים כאמור לעיל, יקבע ביום מן הימים ע"י ערכאה שיפוטית מוסמכת כי מדובר ביחסי עובד – מעביד, על כל הנובע מכך, מתחייב הספק מבלי לגרוע מהאמור בהסכם זה בכללותו, לשפות את המזמין מיידית, במלוא ההוצאות שיגרמו לו בשל קביעה כאמור, לרבות הוצאות ותשלומים בהם יחויב וכן הוצאות משפט ושכ"ט עו"ד. לספק תינתן האפשרות לנהל את קו ההגנה של עצמו, בין היתר על ידי מינוי יועץ משפטי מטעמו.
4.46 מוסכם על הצדדים כי ככל ויקבע על ידי ערכאה שיפוטית מוסמכת כי נותן שירותים מטעם הספק הינו עובד המזמין, הרי ששכרו של נותן השירותים מטעם הספק יחושב למפרע למשך כל תקופת הסכם זה על פי השכר שהיה משולם לעובד מדינה שמאפייני העסקתו הם הדומים ביותר לאלה של נותן השירותים ועל נותן השירותים יהיה להשיב למזמין, באופן מידי, את ההפרש בין התמורה ששולמה לו לפי הסכם זה לבין השכר המגיע לו כעובד המזמין.
4.47 אין לראות בכל זכות שניתנה על פי חוזה להדריך ו/או להורות לספק או לכל אחד מהעוסקים בה, אלא כאמצעי להבטיח ביצוע הסכם זה במלואו, בכל שלביו.
4.48 הספק בלבד יהא אחראי לכל תביעה הנובעת מיחסי עובד – מעביד והוא מתחייב לשפות את המזמין בגין כל תשלום שישלם המזמין בקשר לתביעות שנושאן יחסי עובד – מעביד, בכפוף לכך שתינתן לספק אפשרות לנהל את קו ההגנה של עצמו, בין היתר על ידי מינוי יועץ משפטי מטעמו.
4.49 הספק מצהיר כי ידוע לו ומוסכם עליו כי האמור והמוצהר על ידו בסעיף זה הינו תנאי יסודי ועיקרי, אשר המזמין מסתמך עליו ומסכים לאורו להתקשר בהסכם זה.

קיום יחסי העבודה על ידי הספק
4.50 הספק מתחייב לקיים בכל תקופת ההסכם, לגבי העובדים שיועסקו על ידו בביצוע השירותים לפי הסכם זה, את האמור בדיני העבודה החלים בישראל.
4.51 הספק מתחייב לפעול בהתאם להוראות כל דין ורשות מוסמכת בקשר לשירותים ו/או ביצוע החוזה וכל הנובע והכרוך בהם.
4.52 הספק מתחייב לשלם לעובדיו, הנשלחים על ידו לביצוע השירותים לפי הסכם זה, את כל הזכויות המגיעות להם על פי חוקי העבודה, וכפי שיהיו מעת לעת, לרבות אך לא רק, לפי חוק שכר מינימום, התשמ"ז-1987; חוק שעות עבודה ומנוחה, התשי"א – 1951; חוק חופשה שנתית, התשי"א – 1951; חוק הגנת השכר, התשי"ח – 1958; צווי ההרחבה בעניין הפרשות לביטוח פנסיוני, תשלום דמי ההבראה והשתתפות המעביד בהוצאות נסיעה לעבודה וממנה וכיוב', חוקים/צווים/הסכמים מחייבים, כפי שיעודכנו מעת לעת. הספק מתחייב להמציא לידי המזמין אישורים תקופתיים בכתב, מעת לעת, לפי לפי דרישת המזמין, על ביצוע האמור בסעיף זה.
4.53 כל התקשרות של הספק עם קבלני משנה לצורך מתן שירותי תקשורת הינה התקשרות של הספק עם קבלני המשנה בלבד ואינה מייצרת כל יחסי עובד מעביד בין קבלני המשנה והמזמין. עם זאת, הספק מתחייב כי כל שירות שיינתן למזמין במסגרת הסכם זה, בין אם מסופק למזמין על ידו ובין אם ע"י קבלן המשנה מטעמו, יעמוד בכל הדרישות והתנאים במפורטים בהסכם זה על נספחיו.

שמירת סודיות
4.54 הספק, עובדיו ומי מטעמו מתחייבים לשמור בסודיות גמורה ומוחלטת ושלא להעביר, לא להודיע, לא למסור ולא להביא לידיעת כל אדם, בין במישרין ובין בעקיפין, כל ידיעה, כל מידע מקצועי, מסחרי ו/או אחר ו/או נתונים ו/או מסמכים שהגיעו אליהם במהלך או עקב ביצוע הסכם זה תוך תקופת ההסכם או לאחר מכן.
4.55 הספק מתחייב להביא לידיעת עובדיו וכל מי שיועסק על ידו ו/או מטעמו בקשר עם הסכם זה, את דבר ההתחייבות לסודיות כאמור לעיל. 
4.56 הספק ועובדיו ומי מטעמו יחתמו על התחייבות לסודיות מלאה, טרם התחלת פעילותם במסגרת מתן שירותים למכרז זה, בנוסח נספחים א'5 ו- ב'3, וכי ידוע להם שאי - מילוי ההתחייבות על פי סעיף זה מהווה עבירה על פי סעיף 118 לחוק העונשין, התשל"ז- 1977.
4.57 הצדדים מתחייבים הדדית לשמור בסוד כל מידע מקצועי, או אישי הקשור במזמין, או מי מהנבדקים, אשר יגיע על לידיעתם במהלך ו/או בקשר עם ביצוע הסכם זה. התחייבות זו תקפה גם לאחר סיום תקופת ההתקשרות.
4.58 לעניין פרק זה, מידע סודי לא יכלול מידע שהינו נחלת הכלל או שהפך להיות נחלת הכלל ללא הפרת חובת הסודיות ו/או מידע שחובה לגלותו על פי כל דין או צו של רשות מוסמכת ו/או מידע שפותח באופן עצמאי ללא תלות במידע הסודי ו/או מידע שהתקבל בידי הספק מצד ג' כדין ללא הפרת חובת סודיות ו/או מידע אשר יווצר על ידי המציע/הספק במסגרת מתן השירותים על פי המכרז ואשר הינו ג'נרי, כללי ואינו מכיל נתונים ו/או מידע אשר הועברו על ידי המזמין. יחד עם זאת, מידע אשר משרד הבריאות רואה כסודי, גם אם התקבל באופן שאינו מפר את חובת הסודיות – ייעשה כל מאמץ להגן עליו.
4.59 הספק מתחייב להחזיר לידי המזמין ולחזקתו מיד כשיתבקש לכך כל חומר כתוב או אחר או חפץ שקיבל מהמזמין או השייך למזמין שהגיע לחזקת הספק או לידיו עקב מתן השירותים או שקיבל מכל אדם או גוף עקב מתן השירותים או חומר שהכין עבור המזמין. כמו כן, מתחייב הספק לא לשמור אצלו עותק כל שהוא של חומר כאמור או של מידע.
4.60 הספק מתחייב בזה שלא להעביר כל חומר ו/או מידע שהגיע לידיו תוך כדי עבודתו עבור המזמין ו/או כתוצר של עבודתו על פי הסכם זה, לכל גורם, לרבות גורמים הקשורים למזמין ואף לא להפיצם לספקים אחרים של המזמין, אלא באמצעות המזמין או על פי הנחיותיו בכתב.
4.61 המזמין רשאי ליתן הוראות לספק בדבר הסדרים מיוחדים לעניין שמירת סודיות, לרבות קביעת הסדרי בטחון מיוחדים, הסדרי מידור או נוהלי עבודה מיוחדים והספק מתחייב למלא אחר דרישות המזמין בנדון.
4.62 ככל וידרש הספק לגלות מידע על פי צו שיפוטי או הוראת דין, יודיע על כך הספק למזמין, בכתב, עם היוודע לו דבר החובה ובכל מקרה זמן מספיק לפני גילוי המידע, על מנת לאפשר למזמין להתנגד לגילוי המידע. בכל מקרה, הספק לא יגלה אלא את המידע המינימלי אשר חובה על פי דין או צו שיפוטי לגלות.
4.63 לא יצא מתחומי המשרד, שלא בהסכמתו המפורשת של המזמין, מידע אמיתי ופרטני מתוך המידע הנוגע למערכת.
4.64 הספק מתחייב להחזיק את המידע ואת תוצרי השירותים בתנאים בטוחים ושמורים, ולעשות את כל הנדרש כדי שהמידע והחומר לא יגיעו לידי מי שלא הוסמך לכך.
4.65 הוראות סעיף 15 יחולו ללא מגבלת זמן, גם לאחר סיום או ביטול הסכם זה.

מניעת ניגוד עניינים
4.66 הספק רשאי לספק שירותים לאחרים זולת המזמין, ובלבד שלא יהיה בכך משום פגיעה בחובותיו שלפי הסכם זה.
4.67 הספק מצהיר בזאת כי לא מתקיים כל ניגוד עניינים בין כל פעילות אחרת ו/או התחייבות אחרת שלו ו/או של מי מעובדיו לבין התחייבויותיו וזכויותיו על פי הסכם זה. יובהר כי לצורך הסכם זה, "ניגוד עניינים" משמעו אף חשש לניגוד עניינים.
4.68 הספק מתחייב בזאת להימנע מכל פעולה שיש בה ניגוד עניינים בין מילוי תפקידיו על פי הסכם זה לבין מילוי תפקיד ו/או התחייבות אחרת של הספק ו/או של עובדיו, במישרין ו/או בעקיפין, והוא מתחייב בזאת להודיע למזמין על כל חשש לקיום ניגוד עניינים בין התחייבויותיו ו/או התחייבויות מי מעובדיו על פי הסכם זה לבין פעילות אחרת שלו ו/או של עובדיו, והוא מתחייב לפעול בהתאם להוראות המזמין למניעת ניגוד עניינים כאמור.
4.69 הספק מתחייב לפנות למזמין בכל מקרה של ספק בקשר להוראות סעיף זה, ללא שיהוי, ולפעול בהתאם להחלטתו.
4.70 אם לדעת המזמין הספק ו/או מי מעובדיו ו/או כל צד אחר שבו ו/או קשור עמו ו/או מטעמו, בכל שלב של ביצוע ההסכם, מצוי במצב בו עלול הוא להימצא בניגוד עניינים בין התפקידים והשירותים המוגדרים בהסכם זה לבין עניין אחר, רשאי המזמין להורות על הפסקת ההתקשרות עם הספק לאלתר, מטעם זה בלבד.	

פרסום
מוסכם בזאת בין הצדדים כי כל פרסום בכל הנוגע לביצוע העבודה, במישרין או בעקיפין, יעשה בתיאום והסכמה הדדית בין הצדדים ובכפוף לקבלת אישור דוברות המזמין מראש ובכתב.

נזיקין, אחריות 
4.71 הספק יישא באחריות לכל נזק שייגרם למשרד/למזמין או לצד שלישי כלשהוא, עקב מעשה או מחדל, טעות או השמטה מקצועיים שנעשו במתכוון או בפזיזות או ברשלנות שלו ו/או של מי מעובדיו ו/או שלוחיו במסגרת פעולתם על פי הסכם זה. 
4.72 גבול אחריות הספק לפיצוי ו/או לשיפוי המזמין בגין נזקים שנגרמו למשרד יהיה בסכום השווה לסך התמורה המגיעה על פי ההסכם לתקופת 24 החודשים שבסמוך לפני אירוע הנזק (או לחילופין סכום השווה ל-24 חודשים על פי הממוצע החודשי של התמורה בהתאם לתמורה הכוללת לאורך כל תקופת ההסכם מחולקת במספר חודשי ההסכם, הגבוה מביניהם) בכל מקרה לא יפחת גבול האחריות מאשר סך 1,000,000 $. 
4.73 אם הנזק אירע לפני שחלפו 24 חודשים ממועד תחילת תוקפו של ההסכם, יקבע גבול אחריותו של הספק כאמור לעיל על פי התמורה הכוללת אשר הייתה צפויה להיות משולמת לספק על פי ההסכם בתקופת 24 החודשים הראשונים להסכם (או הסכום המחושב ל- 24 חודשים על פי הממוצע החודשי, לפי הגבוה מביניהם).
4.74 מובהר בזאת כי הגבלות האחריות דלעיל לא תחולנה על:
נזקים לגוף ו/או נזקים לרכוש מוחשי;
נזקים שייגרמו על ידי מעשה או מחדל, טעות או השמטה שנעשו במתכוון ו/או בפזיזות ו/או ברשלנות רבתי של הספק ו/או עובדיו ו/או שלוחיו;
מעשה או מחדל, טעות או השמטה שנעשו שלא לצורך ביצוע העבודות נשוא הסכם זה;
הפרת חובת סודיות ו/או הפרת זכויות יוצרים על ידי הספק ו/או עובדיו ו/או שלוחיו;
גניבה ו/או הפרת חובת נאמנות על ידי הספק ו/או עובדיו ו/או שלוחיו;
תביעות המוגשות נגד הספק במישרין על ידי צד שלישי כלשהו בגין נזקים שנגרמו לו.
4.75 הספק מתחייב לשפות את המזמין שיפוי מלא על כל הוצאה שהוציא בגין חיוב שהספק חב בו על פי הסכם זה ועל פי כל דין, לרבות שכ"ט והוצ' משפט. חלה חובת שיפוי כאמור, יודיע המזמין לספק על דרישה או תביעה שהוגשה בפניו וזאת בסמוך למועד הגעת הדרישה או התביעה. המזמין יאפשר לספק לנהל את הגנתו בפני התביעה כאמור אך בתאום מראש עמו ומבלי שהספק יהיה רשאי להודות בשם המזמין; יודגש כי כל פשרה תהיה טעונה אישור המזמין מראש ובכתב. 
4.76 מוסכם בין הצדדים כי המזמין לא יהא אחראי ולא יישא בכל תשלום, הוצאה או נזק מכל סיבה שהיא שייגרמו לגופו או רכושו של הספק או מי מטעמו, או לגוף או רכוש עובדיו או של מי מטעמם, או לגופו או רכושו של כל אדם אחר כתוצאה ישירה או עקיפה מביצועו של הסכם זה וכי אחריות זו תחול על הספק בלבד, למעט אם הנזק נגרם עקב רשלנות רבתי או זדון של המזמין.

ביטוח
4.77 הספק מתחייב, לבצע ולקיים את כל הביטוחים הנדרשים לצורך קיום ההתקשרות בהסכם זה, לרבות אך לא רק - ביטוח חבות מעבידים, ביטוח אחריות לטובת צד שלישי, ביטוח משולב לאחריות מקצועית וחבות המוצר, הכל כמפורט במסגרת נספח הביטוחים. הביטוחים יערכו  לטובת הספק ולטובת מדינת ישראל- משרד הבריאות ועל הספק חלה האחריות להצגת הביטוחים הכוללים את כל הכיסויים והתנאים הנדרשים בפני המזמין, כאשר גבולות האחריות לא יפחתו מהמצוין במסגרת הנספח.
4.78 הספק מתחייב בכל תקופת התקשרות חוזית עם המזמין להחזיק בתוקף את פוליסות הביטוח, לשלם את הפרמיות מלואן ובמועדן, ולהמציא אישור על עריכת הביטוחים כנדרש. הספק מתחייב לחדש את כל הביטוחים לכל אורך תקופת ההסכם ולהמציא את העתקי פוליסות הביטוח מאושרות על ידי המבטח או אישור בחתימת מבטחו על חידושן למזמין, לכל המאוחר שבועיים לפני תום תקופות הביטוח.
סעיף זה הינו תנאי יסודי בהסכם

קנסות ופיצויים מוסכמים
4.79 במידה והספק יפר את התחייבויותיו על פי הסכם זה, רשאי המזמין, נוסף על כל זכויותיו על פי דין ועל הוראות הסכם זה, להשית על הספק קנסות כמפורט במסגרת סעיף זה, אשר לצורך הסכם זה הנם בגדר פיצוי מוסכם, ללא צורך בהוכחת נזק; הצדדים מסכימים כי קנסות אלה נקבעו על ידם בהתחשב במהותו ובהיקפו של ההסכם ובנזק הצפוי מן ההפרה וכי הם סבירים בנסיבות העניין. 
4.80 בכל מקרה של הפרת התחייבויות הספק על פי הסכם זה רשאי המזמין לחלט תשלום עבור חודשי התחזוקה בהם בוצעו ההפרות, עד לתיקון ההפרה. לאחר תיקון ההפרה רשאי המזמין להשאיר בידיו ו/או לקזז מתשלומי תמורה עתידיים לספק, שיעור השווה למחצית מסכום התחזוקה המגיע לספק בגין החודשים מראשית ההפרה ועד תיקונה, או עד סכום של 500,000 ₪ (הגבוה מביניהם) כפיצוי מוסכם.
4.81 הצעת המחיר לחבילת עבודה או משימה חדשה תוגש למזמין לא יאוחר מ-10 ימי עסקים ממועד קבלת הפניה על ידי המזמין, אלא אם הוסכם על ידי המזמין אחרת בכתב. לא הוגשה הצעת המחיר במועדה, רשאי המזמין לקנוס הספק בסך של 10,000 ₪ בגין כל שבוע איחור. 
4.82 הספק נדרש לעמוד בדרישות השירות והתחזוקה בהתאם לאמור בסעיף 4.6.4 למכרז, בגין אי עמידה ביעדים אלו רשאי המזמין להטיל קנסות כדלקמן:



	סוג התקלה
	זמן תגובה 
(התחלת טיפול בתקלה)
	שיעור הפיצוי הכספי בגין אי עמידה ביעד רמת השירות

	תקלה קריטית
	שעתיים
	150 ₪ לכל שעת איחור

	תקלה שאינה חמורה
	ארבע שעות
	100 ₪ לכל שעת איחור

	תקלה רגילה
	יום
	50 ₪ לכל שעת איחור


4.83 הספק נדרש לעמוד בציון רמת השירות כהגדרתו בסעיף 4.6.5 למכרז. בגין אי עמידה ביעדים שנקבעו רשאי המזמין להטיל קנס מצטבר, לפי החישוב הבא:
ציון בין 85-90 – 5,000 ₪.
על כל חמש נק' נוספות – 15,000 ₪.
4.84 במידה והספק לא יעמוד בהתחייבויותיו הנוגעות להעמדת כח אדם איכותי המאושר על ידי המזמין ו/או לא יעמוד בהתחייבותו בכל הנוגע להחלפת נותן שירותים לאחר שהמזמין ביקש להחליפו – רשאי המזמין להטיל קנס בסך של עד 7,500 ₪ בגין כל שבוע עיכוב בהחלפת נותן שירותים, החל מחלוף 14 ימי עבודה ממועד בקשת המזמין ועד לאיוש התפקיד בנותן שירותים המאושר על ידי המזמין.
4.85 במידה והספק לא יעמוד בהתחייבויותיו הנוגעות לאיכות התוצרים, ובכלל זה גרסאות חדשות של המוצר או פיתוחים שבוצעו על ידי המזמין - רשאי המזמין להטיל קנסות, כמפורט להלן:
כמות הבאגים שנפתחו ברמת חומרה "קריטי" בסבב בדיקות ראשון אינה עולה על 1, במידה ונמצאו באגים נוספים - יושת קנס בגובה 5,000 ₪ לכל באג בסבב הבדיקות הראשון. 
כמות הבאגים שנפתחו ברמת חומרה "גבוהה" בסבב ראשון, אינו עולה על 10, במידה ונמצאו באגים נוספים - יושת קנס בגובה 1,000 ₪ לכל באג .
אל הסכומים אשר פורטו במסגרת סעיפים 20.7.1 ו-20.7.2 דלעיל יתווספו 20% בכל סבב בדיקות החל מהבאג הראשון.
עבור סבב תיקונים (לא שינויים) שלישי ומעלה, ייקנס הספק ב-60,000 ₪ עבור כל סבב.
SLA לתיקוני באגים:
באג קריטי - שבוע 
באג ברמה גבוהה – שבועיים
4.86 עיכוב בהגשת גרסה לבדיקות, עקב אי-בהירות ו/או חוסר במסמכי האפיון ו/או אי-עמידה בזמנים, תגרור קנס יומי בסך 2,500 ₪ לכל יום עיכוב. 
4.87 המערכת אינה עוברת בדיקת שפיות לאחר קבלתה מידי הספק – ייחשב כסבב בדיקות רביעי ויושת עליו הקנס בהתאם לאמור בסעיף 20.7.4 דלעיל.
4.88 עבור סבב תיקונים שלישי ומעלה של בדיקות NFT (Non Functional) לרבות ביצועים, אבטחת מידע וכד' ייקנס הספק ב-30,000 ₪.
4.89 עבור סבב תיקונים שלישי ומעלה של בדיקות איכות קוד, ייקנס הספק ב-30,000 ₪.
4.90 במידה והספק אינו עומד בהתחייבויות לפיתוח ו/או ליישום משימה או חבילת עבודה שהוגדרה במחיר קבוע (fixed) או חבילת עבודה לפי שעות, רשאי המזמין להפחית מהסכום המוסכם 1% עבור כל שבוע איחור בסיום העבודה, החל מחלוף 7 ימים ממועד המסירה המתוכנן, ועד לאישור המזמין על סיום הפיתוח הכולל את התכולה שסוכמה באיכות הנדרשת. במידה והעדכון יתווסף לעדכון התכולה העוקב, צפוי הספק לקנס בגובה 5% מעלות התכולה שנדחתה עבור כל עדכון גרסה עד עדכונה (קרי: עבור דחיית מועד אחד 5% מהעלות, דחייה בשני מועדים 10% מהעלות וכן הלאה).
4.91 במידה והספק אינו עומד בהתחייבויותיו לפיתוח ו/או יישום משימה ו/או חבילת עבודה שהוגדרה על פי שעות עבודה בהתאם להיקף השעות שאושר רשאי המזמין להפחית מהתשלום השעתי על פי הטבלה הבאה:
	היקף שעות בפועל
	אחוז הפחתה מתעריף שעתי 
לפי מחירון המכרז

	עד 10% מעל היקף השעות שאושר למשימה
	ללא הפחתה

	מעל 10% ועד 20% חריגה מהיקף השעות שאושר
	הפחתת 15% מתעריפי השעות

	מעל 20% ועד 50% חריגה מהיקף השעות שאושר
	הפחתת 25% מתעריפי השעות

	מעל 50% ועד 80% חריגה מהיקף השעות שאושר
	הפחתת 70% מתעריפי השעות

	מעל 80% חריגה מהיקף השעות שאושר
	לא ישולם עבור שעות עבודה בחריגה מעבר להיקף זה, והספק יספוג את שעות העבודה על חשבונו עד להשלמת המשימה


4.92 יובהר כי המזמין רשאי, אך לא חייב, לחלט את הערבות ולעשות בה שימוש לצורך גביית הקנסות נשוא סעיף זה.
4.93 למען הסר כל ספק – זכות המזמין לקנסות ו/או הפעלת זכות זו בפועל אין בה כדי לגרוע מכל זכות אחרת של המזמין על פי הסכם זה ועל פי כל דין. הקנסות המפורטים לעיל הינם מצטברים והפעלת אחד מהם אינה מבטלת את האפשרות להפעיל אחרים. סכומי הקנסות צמודים למדד בהתאם לכללי ההצמדה שנקבעו בהסכם זה.
4.94 בטרם הפעלת זכותו להטלת קנס, יעביר המזמין התראה בכתב לספק ויאפשר לו 14 ימי עסקים להתייחסות בטרם גביית הקנס בפועל. ימים אלה הינם לצורך תגובת הספק ואינם מעכבים את מועד תחילת חישוב החריגה מלוחות הזמנים המפורטים לעיל.
4.95 הספק מתחייב לזמינות לתחילת עבודה על חבילת עבודה חדשה שביקש המזמין בתוך חודש קלנדרי ממועד אישור הצעת המחיר על ידי המזמין. אלא אם הוסכם אחרת על ידי המזמין בכתב, לוח הזמנים של חבילת העבודה יחושב החל מחודש קלנדרי ממועד אישור הצעת המחיר, בין אם החל הספק בפועל בעבודה ובין אם לאו, וחישוב הקנסות יופעל בהתאם לתאריך קובע זה.

הפרת ההסכם ותרופות בשל הפרתו או ביטולו
4.96 הפר הספק את ההסכם הפרה יסודית, יהיה המזמין רשאי לבטל את ההתקשרות באמצעות הודעה לספק ללא כל התראה מראש, וזאת בלי לגרוע מזכות המזמין לסעד או לפיצוי כאמור בחוזה זה או על פי כל דין.
4.97 לצרכי חוזה זה "הפרה יסודית"- כהגדרתה במסגרת סעיף 6 לחוק החוזים (תרופות בשל הפרת חוזה), התשל"א-1970. בנוסף לכך, מוסכם כי כל אחד מן המעשים הבאים מהווה הפרה יסודית של החוזה:
הפר הספק אחת מן ההוראות המופיעות בסעיפים: 3, 4, 8, 13, 15, 16 ,18, 19 ולא תיקן את ההפרה בתוך 7 ימי עסקים מיום קבלת הודעה בכתב בדבר ההפרה.
הוחל בהליכים משפטיים כנגד הספק שיש בהם נגיעה לכינוס כנסים, הסדר עם/או לטובת נושים, פירוק מסוג כלשהו ו/או חיסול עסקים באופן אחר, אשר לא עלה ביד הספק לבטלם בתוך 14 ימי עסקים.
אם יורשע הספק או מי ממנהליו בעברה פלילית שיש עמה קלון.
אי-עמידה חוזרת ונשנית בלוחות זמנים תיחשב הפרה יסודית של החוזה. 
אם יימצא כי הספק העביר לגורם שלישי מידע השייך למזמין בלי שהגורמים המוסמכים מטעם המזמין אישרו מראש את העברת המידע.
מובהר ומוסכם על הצדדים, כי אם הפר נותן השירותים הפרה יסודית של ההסכם, הוא מתחייב להשיב למזמין את כל התשלומים ששולמו לו ממועד ההפרה בפועל. 
איחור או אי קיום הוראה מהוראות חוזה זה לא יחשב כהפרתו רק אם נגרם על ידי כוח עליון שלספק לא היתה השליטה עליו, וללא אשם ו/או אשם תורם של הספק ובתנאי שהספק ינקוט בכל צעד סביר כדי למנוע אי קיום הוראות החוזה וכן יודיע למזמין מיד על קרות האירוע של כוח עליון.
בנוסף לאמור לעיל, ולכל הזכויות העומדות למזמין בגין הפרת הסכם על פי כל דין, רשאי המזמין לנקוט באחד או יותר מהאמצעים הבאים:
לחייב את הספק בהוצאות ובפיצוי על נזקים שנגרמו למזמין בגין הפרת ההסכם כאמור ו/או לחלט את הערבות.
לראות את ההסכם כממשיך לעמוד בתוקפו ולבצע בעצמו או באמצעות אחרים את ההתחייבויות המוטלות על הספק על פי הסכם זה. ההוצאות הנוספות שיחולו על המזמין בגין זאת, לרבות הפרשי המחיר שיצטרך המזמין לשלם לאחרים עקב ההפרה האמורה, יחולו על הספק.
לראות את ההסכם כבטל לאחר שנשלחה לספק דרישה לתקן את המעוות והוא לא תיקנה תוך המועד שנקבע בדרישת המזמין ולחייב עקב כך את הספק, עד להתקשרות המזמין עם מפעיל אחר, בכל ההוצאות והתשלומים הנובעים מהפרה זו. היה וההסכם בוטל כאמור, ישלם המזמין לספק את התשלום הראוי עד לביטול ההסכם, בהתאם לשיקול דעתו הבלעדי של המזמין. 
לממש הערבות.

זכות קיזוז
המזמין רשאי לקזז כל סכום המגיע לו מאת הספק, לרבות סכום המגיע לו בגין נזיקין, על פי הסכם זה וכתוצאה ממנו, מכל סכום המגיע לספק מהמזמין ו/או לנכות הסכום מתוך הערבות לביצוע ו/או באמצעות קיזוז מהתשלום האחרון ו/או לגבות אותו בכל דרך אחרת והכול לפי שיקול דעתו המוחלט, בכפוף למתן הודעה בכתב לספק 14 יום טרם ביצוע הקיזוז.

איסור המחאת זכויות וחובות
4.98 הספק לא יעביר לאחר את זכויותיו וחובותיו על פי חוזה זה, לרבות כל זכות ו/או חובה הנובעים ממנו, אלא אם קיבל לכך רשות מהמזמין מראש ובכתב.
4.99 למען הסר ספק מוצהר בזה כי אין בהעברת הזכויות ו/או החובות ובמידה ובוצעה המחאת זכויות שלא באישור המזמין כאמור בסעיף 23.1 דלעיל, כדי לפטור הספק מאחריות כלפי המזמין על פי חוזה זה.
4.100 הספק מתחייב להחליף איש צוות מטעמו בכפוף לדרישת המזמין ללא צורך בנימוק כזה או אחר. נדרש הספק להחליף איש צוות מטעמו כאמור, מתחייב הוא להעמיד איש צוות חלופי, בעל כישורים וניסיון מתאימים בהקדם לאחר אישורו על ידי נציג המזמין מראש ובכתב.
4.101 המזמין מורשה להמחות את זכויותיו במוצר נשוא הסכם זה לכל גוף ציבורי ממשלתי המקושר אליו – וכל זאת על פי החלטתו ובהודעה מראש לספק.


שינוי בתנאי ההסכם
כל שינוי בתנאיו של ההסכם ו/או נספחיו יעשה בכפוף להסכמת שני הצדדים מראש ובכתב. שינוי במועדים הנקובים בהסכם זה או שינוי אחר בהסכם יהיו חסרי כל תוקף, אלא אם כן נעשו בכתב ונחתמו על ידי נציגיהם המוסמכים של הצדדים. ויתור בדרך של התנהגות לא ייחשב כויתור על זכות הנובעת מהסכם זה. 

הוראות כלליות
4.102 בכל מקרה של סתירה ו/או אי התאמה בין הוראות מסמך ממסמכי המכרז ו/או הצעת הספק, כפי שאושרה על ידי המזמין, לבין ההסכם, על נספחיו, כולם או חלקם, תחול ההוראה המטיבה עם המזמין בהתאם לשיקול דעתו הבלעדי של המזמין.
4.103 הספק מצהיר כי נכון למועד ההתקשרות בהסכם זה, אין הוא יודע על מניעה חוקית כלשהי שיש בה כדי להפריע לביצוע השירותים על פי הסכם זה וכי אין הוא קשור ו/או מעורב, באופן ישיר או עקיף, בכל עניין אחר שיש בו חשש לניגוד אינטרסים ביחס להתחייבויותיו על פי הסכם זה. כמו כן, מתחייב הספק שלא להתקשר בתקופת הסכם זה בעניינים שיש בהם משום ניגוד עניינים כאמור. במקרה בו יש ספק בדבר קיומו של ניגוד אינטרסים כנ"ל, יבקש הספק את הסכמת המזמין, מראש ובכתב להתקשרות. 
4.104 הספק מתחייב כי בכל מקרה של סיום ההסכם, מכל נימוק שהוא, הוא ישתף פעולה ככל שיידרש על מנת לאפשר למזמין המשך קבלת שירותים כראוי, וזאת בין היתר על ידי העברה מסודרת ויעילה של כל הנדרש בהתאם להנחיות המזמין. 
4.105 כל ויתור, ארכה, הנחה, הימנעות או שיהוי מצדו של המזמין במימוש זכות מזכויותיו על פי הסכם זה לא יהיו תקפים או בעלי משמעות אלא אם כן נעשו בכתב ונחתמו כדין בידי המורשים מטעם המזמין ויתר המזמין על הפרת הוראה מהוראות הסכם זה, לא יראה הוויתור כוויתור על כל הפרה שלאחר מכן של אותה הוראה או הוראות אחרות זולת אם נעשה הוויתור בהתאם לאמור בסעיף קטן זה.
4.106 ט.ל.ח - ככל והוראה כלשהי בהסכם זה הינה חסרת תוקף / בלתי אכיפה, אותה ההוראה תאכף במידה המירבית האפשרית וההוראות האחרות ישארו בתוקפן המלא.
סמכות השיפוט
הסמכות הבלעדית לדון בכל תובענה שעילתה בהסכם זה תהא אך ורק לבית המשפט המוסמך בירושלים. 

משלוח הודעות
4.107 כל ההודעות לפי הסכם זה תשלחנה בדואר אלקטרוני ובמקביל בדואר רשום או בפקס, ובהישלחן כך, תחשבנה שהגיעו לתעודתן תוך 96 שעות מעת משלוח הדואר הרשום או הפקס כיאות, אלא אם הוכח, כי לא הגיעו לתעודתן.
4.108 הודעה שנשלחה בפקסימיליה תחשב שהגיעה לתעודתה ביום העבודה הראשון שלמחרת משלוחה בכפוף לאישור הגעת הפקס בטלפון.
4.109 כתובת הצדדים למסירת הודעות לעניין ההסכם: 
המזמין - ממשלת ישראל בשם מדינת ישראל: משרד הבריאות, האגף לבריאות דיגיטלית ומחשוב, רחוב ירמיהו 39, ירושלים.
  הספק -               ____________________________________________________   
4.110 בכל מקרה של שינוי בעלות או כתובת, על הספק להודיע על כך בכתב ללא דיחוי לנציג המזמין.

לפיכך, ממשלת ישראל בשם מדינת ישראל, באמצעות משרד הבריאות על ידי מורשי החתימה מטעמו בהתאם לחוק נכסי המדינה מצד אחד, והספק באמצעות מורשה/י החתימה מטעמו/ם מצד שני, הביעו את הסכמתם בדבר אספקת השירותים נשוא התקשרות זו ובאו בזאת על החתום;
(יש לחתום בחתימת יד ובחותמת)
	
	
	

	מורשה חתימה מטעם המזמין (1)
	
	מורשה חתימה מטעם המזמין (2)

	
	
	

	נציג הספק (1)
	
	נציג הספק (2) 


	

אימות חתימה על ידי עו"ד להתחייבות הספק 
אני הח"מ ______________________________, עו"ד מאשר/ת בזאת כי ה"ה ___________________________________________________________________ אשר חתמו על הסכם זה לפני, הינם מוסמכים לעשות כן בשם הספק וכי חתימתם על הסכם זה יש בה כדי לחייב הספק לצורך התקשרות זו.


	
	
	

	תאריך
	שם מלא של עו"ד
	חתימה וחותמת




נספח ב' 1- נוסח ערבות לביצוע 
שם הבנק/חברת ביטוח __________________
מס' הטלפון __________________
מס' הפקס ___________________
כתב ערבות לביצוע
לכבוד
ממשלת ישראל[image: ]

באמצעות משרד הבריאות

הנדון: ערבות מס' ___________________________
לבקשת: __________________________________________________________

אנו ערבים בזה כלפיכם לסילוק כל סכום עד לסך ___________ ש"ח בלבד.

שיוצמד למדד __________________ לחודש _______________ מתאריך_________________________ (תאריך תחילת תוקף ההסכם)
אשר תדרשו מאת: ________________________________________ (להלן "החייב") 
בקשר עם מכרז [100/2016] להקמת ותחזוקת מערכת לניהול תיק רפואי ממוחשב עבור משרד הבריאות
אנו נשלם לכם את הסכום הנ"ל תוך 15 יום מתאריך דרישתכם הראשונה בדואר רשום, מבלי שתהיו חייבים לנמק את דרישתכם ומבלי לטעון כלפיכם טענת הגנה כלשהי שיכולה לעמוד לחייב בקשר לחיוב כלפיכם, או לדרוש תחילה את סילוק הסכום האמור מאת החייב.
ערבות זו לא תהיה ניתנת להעברה או להסבה.

ערבות זו תהיה בתוקף מתאריך _______________ עד תאריך __________________. 
                                        (תאריך תחילת תוקף ההסכם)                (תאריך סיום ההסכם ועוד 60 יום)
דרישה על פי ערבות זו יש להפנות לסניף הבנק/חברת הביטוח שכתובתו: 


	שם הבנק
	מס' הבנק ומס' הסניף
	כתובת סניף הבנק/חברת הביטוח


נספח ב' 2- נוסח אישור עריכת ביטוחים
[bookmark: _Toc300491130][bookmark: _Toc300493145][bookmark: _Toc301205772][bookmark: _Toc323703987]
- יצורף בהמשך -.
נספח ב'3 - נוסח התחייבות לשמירת סודיות לחתימת העובדים
(ייחתם לאחר אישור העסקת העובד על ידי המזמין)
תאריך:___________________

טופס הצהרת שמירה על סודיות

אני החתום מטה, ___________________, ת.ז. ___________________, (שם פרטי ושם משפחה) העובד / מועסק אצל _______________ (שם המעסיק), מתחייב בזאת:

1. לשמור בסוד ולא להעביר, לא להודיע, לא למסור ו/או לא להביא לידיעת כל אדם, כל ידיעה וכל מידע, אשר יגיעו לידיעתי בתקופת עבודתי מטעם _____________ (שם המעסיק) הנותן שירותים למשרד הבריאות על יחידותיו כאמור במכרז 100/2016, בתקופת עבודתי כאמור, או לאחר מכן.                                      
2. התחייבותי זו חלה לגבי כל סוגי המידע, בין אם יגיעו לידיעתי בתוקף עבודתי כאמור ובין אם יגיעו לידיעתי בכל דרך אחרת. 
3. ומבלי לפגוע בכלליות האמור בסעיף 1 לעיל, הנני מתחייב כי במשך תקופת מתן השירותים למשרד או לאחר מכן ללא הגבלת זמן לא אגלה לכל אדם או גוף, לא אפרסם וכן לא אוציא מחזקתי את המידע ו/או כל חומר כתוב אחר ו/או כל חפץ או דבר, בין ישיר ובין עקיף, לצד כל שהוא, לרבות מידע אודות הנבדקים.
4. כמו כן, אני מתחייב כי אם אקבל רשות להשתמש במאגרי המידע של משרד הבריאות, אעשה זאת אך ורק לצורך מתן השירותים למשרד, ובהסכמה מפורשת בכתב מטעם המשרד. אני מתחייב לפעול בהתאם להוראות חוק הגנת הפרטיות והוראות כל חוק הנוגע לעניין.
5. מידע סודי לא יכלול מידע שהינו נחלת הכלל או שהפך להיות נחלת הכלל ללא הפרת חובת הסודיות ו/או מידע שחובה לגלותו על פי כל דין או צו של רשות מוסמכת ו/או מידע שפותח באופן עצמאי ללא תלות במידע הסודי ו/או מידע שהתקבל בידי הספק מצד ג' כדין ללא הפרת חובת סודיות ו/או מידע אשר יווצר על ידי המציע/הספק במסגרת מתן השירותים על פי המכרז ואשר הינו ג'נרי, כללי ואינו מכיל נתונים ו/או מידע אשר הועברו על ידי המזמין. יחד עם זאת, מידע אשר משרד הבריאות רואה כסודי, גם אם התקבל באופן שאינו מפר את חובת הסודיות – ייעשה כל מאמץ להגן עליו.
6. אני מצהיר בזה שידוע לי, כי אי מילוי התחייבויותיי הנ"ל מהווה עבירה פלילית מכוח חוק העונשין, התשל"ז - 1977 וחוק הגנת הפרטיות התשמ"א-1981 וכן חוקים אחרים לפי סוג המידע, וכי אהיה צפוי לעונשים הקבועים בחוק בגין אי מילוי התחייבויותיי. 
	________________ 				_________________
	     תאריך					   חתימת המצהיר	
נספח ב'4 - נוסח הסכם הפקדת קוד מקור

מצורף כקובץ נפרד למסמכי הבקשה להצעות.
-  בלמ"ס - 
מסמך זה הנו רכושו הבלעדי של משרד הבריאות

